816 
endnu ikke fuldstændigt i Ilrug tagne Bygning blev foreviist 
og forklaret af de overordentligt opmærksomme Embedsmænd. 
1 Solennitetssalen samledes man derpaa til en Frokost, ved 
hvilken Overlægen, Prof. Gøricke fungerede som Vært, og 
som krydredes med en lang Bække af hiertelige Taler. Kl. 3 
kom man tilbage til Kiobenhavn, meget tilfreds med Formid¬ 
dagens Udbytte. 
Den geognostiske Section havde samtidigt under Confe- 
rentsraad Forchhammers Ledelse først beseet Kjøbenhavns 
nye Vandværk, derfra besøgt en i Valdbybakke aabnet Sand¬ 
grav med Leergange og tilsidst de artesiske Brønde ved 
Uarestrup. Kl. 4^ naaede Deeltagerne — 20 i Tallet — til¬ 
bage til Kiøbenhavn, efter ligesom Roeskildenserne at have 
nydt en Frokost. 
Omtrent 30 svenske, norske og danske Medlemmer af 
den pharmaceutiske Section foretoge samme Dag paa Damp¬ 
skibet »Ophelia« en Udflugt til Helsingør, hvor den nye, 
elegant indrettede Badeanstalt »Marienlyst« fremvistes af An¬ 
staltens Directeur, Hr. Nathanson, som naturligviis ikke 
havde glemt at tone de tre nordiske Flag i broderlig For¬ 
ening. Paa Cuurhuset indtoges en let Frokost, ved hvilken 
en Mængde Skaaler udbragtes. Kl. 3 gik Selskabet ombord 
igien, og Øresund viiste sig i sin meest indtagende Skikkelse, 
da »Ophelia« dampede nedad dets blanke, med Seilere i 
Ilundredeviis opfyldte Flade, nær inde mod Siællands skov- 
krandste, smilende Kyster. Ved Bellevue gik Selskabet i 
Land og indtog en Diner, hvor den ene Skaal fulgte paa 
den anden i en lang, uendelig Bække, og Stemningen var i 
høi Grad animeret. Senere giordes en lille Udflugt i Dyre¬ 
haven til Kirsten Piils Kilde, og seent paa Aftenen vendte 
Selskabet hiem med Indtrykket af en i enhver Henseende 
indholdsrig og behagelig Dag. 
